DELTA วิ่ง 6% เก็งรับผลงาน Q3 โตเด่น หลังปรับแผนขายเน้น Data center – Cloud Storage
DELTA วิ่ง 6% เก็งรับผลงาน Q3 โตเด่น หลังปรับแผนขายเน้น Data center - Cloud Storage
29 ก.ย. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 15.20 น. อยู่ที่ระดับ 156.50 บาท บวก 8 บาท หรือ 5.39% สูงสุดที่ระดับ 158.50 บาท ต่ำสุดที่ระดับ 150 บาท ด้วยมูลค่าการซื้อขาย 624.09 ล้านบาท

ด้าน บจ.วายแอลจี บูลเลี่ยนฯ ระบุในบทวิเคราะห์ ว่า DELTA มีการปรับเปลี่ยนผลิตภัณฑ์ในการขายใหม่โดยเน้น Data center และ Cloud Storage มากขึ้น ซึ่งมียอดคำสั่งซื้อและอัตรากำไรที่ดีกว่า ทำให้คาดว่าในไตรมาส 3/2563 จะรายงานผลการดำเนินงานดีขึ้น 10% เทียบกับช่วงเดียวกันของปีก่อน และจากกราฟอัตราผลตอบแทนจากการเปลี่ยนแปลงของราคาหุ้นตั้งแต่ช่วงต้นปี 2563 มาถึงปัจจุบันให้ผลตอบแทนที่ 240.98%